Johan Fredrik Gustav Aminoff

Johan Fredrik Gustav Aminoff (21. elokuuta 1844 Mietoinen – 7. tammikuuta 1899 Helsinki) oli Venäjän keisarikunnan armeijassa palvellut suomalainen vapaaherra, kenraaliluutnantti, Kuopion läänin kuvernööri ja valtiopäivämies. (Viitattu 26.12.2019)

 Perhe 
Aminoff syntyi Saaren kartanossa Mietoisissa. 

Aminoffin vanhemmat olivat eversti, vapaaherra Alexander Aminoff ja Fredrika Charlotta Maria af Forselles. Hänen äidin vanhemmat olivat majuri Fredrik Johan Ulrik af Forselles ja Ulrika Charlotta Möllersvärd.  

Hänen puoliso oli Lovisa Emilia Charlotta Cedercreutz vuodesta 1874, joka oli kenraalimajuri, vapaaherra Johan Axel Cedercreutzin ja Emilia Louise Sofia Nassokinin tytär.  

Pariskunta sai yhteensä seitsemän lasta: Johan Fredrikin, Boriksen, Marian, Georgin, Margaretan, Louisen ja Alexanderin.  

Aminoffin isoisä oli kenraalimajuri, kreivi Johan Fredrik Aminoff ja isoisoisän isä äidin puolelta oli kauppaneuvos Jakob af Forselles. 

 Ura 
Aminoff tuli 1856 Haminan kadettikouluun, siirrettiin keisarin paašikouluun 1860 ja ylennettiin kamaripaašiksi 1861. Kornettina hänet määrättiin henkivartioväen ulaanirykmenttiin 1862, luutnantiksi hänet ylennettiin 1865. Aminoff valmistui Nikolain yleisesikunta-akatemian kurssilta 1868, ylennettiin aliratsumestariksi ja määrättiin palvelukseen Turkestaniin 1869, missä hän toimi useissa eri tehtävissä aina vuoteen 1882 asti. Ratsumestari hänestä tuli 1871, everstiluutnantti 1872 ja eversti 1873. Aminoff toimi Samarkandin sotilaskuvernöörinä vuonna 1876. Hän toimi 138. Bokovskan jalkaväkirykmentin komentajana vuonna 1878 ja Transkaspian esikunnan päällikkönä vuonna 1881.  Aminoff siirtyi lokakuussa 1882 114. Novotoržskin jalkaväkirykmentin komentajaksi ja marraskuussa 1884 henkivartioväen 3. Suomen tarkk’ampujapataljoonan komentajaksi. Kenraalimajuriksi hänet ylennettiin 1885.  

Aminoff osallistui kaikkiin Venäjän sotiin, jotka sodittiin Puolassa, Turkissa ja Aasiassa vuosina 1863-1882. Hän osallistui Shipkansolan valtaukseen Bulgariassa joulukuussa 1877 Venäjän ja Turkin välisen sodan aikana.  

Hänet määrättiin Kuopion läänin kuvernööriksi 1888, mitä tehtävää hän hoiti kuolemaansa asti. Kenraaliluutnantiksi Aminoff ylennettiin joulukuussa 1895.  

Valtiopäiville hän osallistui 1885, 1888 ja 1897.

Aminoff toimi suosittelijana, kun Carl Gustaf Emil Mannerheim haki Nikolain ratsuväkiopistoon Pietarissa vuonna 1887. Aminoff kuului ratsuväkiopiston johtajan ystäväpiiriin.

Aminoff kirjoitti vapaa-aikanaan ruotsinkielisiä runoja ja käänsi venäläistä ja puolalaista runoutta. Hän julkaisi vuonna 1887 kokoelman Ryska skalder, joka sisältää Aleksandr Puškinin, Mihail Lermontovin ja Nikolai Nekrasovin runojen ruotsinnoksia.

 Ritarikunnat 

 kehyksetön|55x55px  Pyhän Vladimirin ritarikunta toisen luokan ritarimerkki (1898)
 kehyksetön|55x55px  Pyhän Annan ritarikunta ensimmäisen luokan ritarimerkki (1892)
 kehyksetön|55x55px  Pyhän Stanislauksen ritarikunta ensimmäisen luokan ritarimerkki (1888)
 kehyksetön|55x55px  Pyhän Yrjön ritarikunta neljännen luokan ritarimerkki (1878)
 kehyksetön|55x55px  Romanian tähden ritarikunta upseeri (1878)
 kehyksetön|55x55px  Pyhän Vladimirin ritarikunta kolmannen luokan ritarimerkki (1874)
 kehyksetön|55x55px  Pyhän Annan ritarikunta toisen luokan ritarimerkki keisarillisella kruunulla (1874)
 kehyksetön|55x55px  Pyhän Annan ritarikunta toisen luokan ritarimerkki (1874)
 kehyksetön|55x55px  Pyhän Vladimirin ritarikunta neljännen luokan ritarimerkki (1873)
 kehyksetön|55x55px  Pyhän Yrjön ritarikunta Pyhän Yrjön miekka (1871)
 kehyksetön|55x55px  Pyhän Stanislauksen ritarikunta toisen luokan ritarimerkki miekoin (1871)
 kehyksetön|55x55px  Pyhän Annan ritarikunta kolmannen luokan ritarimerkki (1870)
 kehyksetön|55x55px  Pyhän Stanislauksen ritarikunta kolmannen luokan ritarimerkki (1862)
 kehyksetön|55x55px  Pyhän Annan ritarikunta neljännen luokan ritarimerkki (1862)

 Muistomitalit 

 kehyksetön|55x55px  Turkin sodan 1877-1878 vaalea pronssinen muistomitali (1878)
 kehyksetön|55x55px  Khivan taistelun hopeinen muistomitali (1873)
 kehyksetön|55x55px  Puolan kapinan rauhoittamisen muistomitali (1863)

 Katso myös 

 Aminoff-suku

 Lähteet 

Luokka:Suomalaiset kenraalit
Luokka:Suomalaiset aateliset
Luokka:Kuopion läänin maaherrat
Luokka:Suomen suuriruhtinaskunnan aatelissäädyn valtiopäivämiehet
Luokka:Vuonna 1844 syntyneet
Luokka:Vuonna 1899 kuolleet